Cawete -isté

Li cawete -isté, c' est ene cawete, ene miete vicante, acawêye a èn addjectif et ki bastit on sustantif ki dene li cwålité di l' addjectif dit dins ene fråze mouwrece (ki mostere ene emôcion, on mouwaedje).

 Etimolodjeye 
Ele soude del cawete -sté cwand l' bodje finixh pa ene cossoune, po shuve li rîle des troes cossounes.

 Istwere 
Des sfwaits mots si rtrouvnut dedja e vî walon:
laidesteit (laidisté), diviè 1200.Louis Remacle, Sintake del Gléjhe, tôme I, pp 70.

 Egzimpes classikes 
Kéne abeyisté, ces ovrîs la, mes djins!Il est d' ene nawisté, dji n' ti di k' ça.
C' est d' ene fåwisté, 

 Dins les noûmots 
Li cawete a rsiervou po riwalnijhî des calcaedjes do francès avou l' cawete -ité, foû d' on cotoû d' mouwrece.C' est ene croejhlåde avou prumiristé a s' droete.

 Acawaedje 
Po foirdjî des noûmots avou l' cawete -isté, li bodje doet esse li femrin addjectif. Cwand l' femrin si fwait avou on halcrosse E, gn a nole rujhe:
deur => dure => duristé

Nerén s' i gn addja on halcrosse E a l' omrin:nawe => nawe => nawisté

I pout gn aveur candjmint d' voyale, erîlêymint:
malén => malene => malinisté

Po les addjectifs u pårticipe erireces (deujhinme et troejhinme troke) avou on coron omrin -î, u -i, c' est l' bodje (sins l' cawete -î et -i) ki sieve a  l' acawaedje:haitî => haitisté
sûti => sûtistéBate di dvizes sol Wiccionairevaryî => varyisté
araedjî => araedjisté

Sifwaitmint po les addjectifs avou on coron -y a l' omrin: målåjhey => målåjhistéDedja dins E203 (mâlâhîsté), mins nén rprins dins les gros motîs do 20inme sieke; ritrové spontnêymint dins S17 (malaujîsté).

Po les addjectifs vinant d' on pårticipe erirece del prumire troke, on pout shuve li rîle do bodje k' est l' addjectif femrin: 
binamé => binamêye => binamêyistéspontané => spontanêye => spontanêyisté

 Dins les accints do walon 
Li cawete n' egzistêye ki dins l' Levant walon, dizo deus cognes:
 li cogne -isté (Lidje)
 li cogne -suté (Hôte Årdene).

 Sourdants 

isté
Categoreye:Diyalectolodjeye walone